Gymnospermae wis urip ing bumi wiwit periode Devon (410-360 yuta taun kepungkur), sadurungé éra dinosaurus. Ing wektu iku, Gymnospermae akèh diwakili déning klompok sing saiki wis punah lan dadi batu bara: Pteridospermophyta (paku wiji), Bennettophyta lan Cordaitophyta. Anggota-anggotan liyané bisa nerusaké keturunané nganti saiki. Angiospermae sing ditemoni saiki dianggep minangka panerus saka salah sawijining klompok Gymnospermae purba sing wis punah (paku wiji).